Airbus Helicopters

Airbus Helicopters (ennen Eurocopter Group) on maailmanlaajuisesti toimiva helikoptereita valmistava yritys. Eurocopter Group syntyi vuonna 1992 DASAn ja Aérospatiale sulautuessa yhteen, ja nykyään Airbus Helicopters on Airbus Groupin kokonaan omistama.http://www.airbushelicopters.com/site/en/ref/Eurocopter_1337.html  Yritys on alansa suurin mitattuna liikevoitolta ja toimitettujen helikoptereiden määränä. Airbus Helicoptersin päämaja sijaitsee Provencen lentoasemalla Ranskassa.http://www.airbushelicopters.com/site/en/ref/Terms-and-Conditions_338.html  Yrityksellä on tuotantolaitoksia myös Saksassa, Australiassa, Espanjassa ja Yhdysvalloissa.http://www.airbushelicopters.com/site/en/ref/Marignane_48-67.html  Yritys vaihtoi nimensä Airbus Helicoptersiksi 2. tammikuuta 2014.http://www.aviationtoday.com/the-checklist/Eurocopter-Name-Change-to-Airbus-Helicopters-Becomes-Official_80969.html 

Tuotteet
Ranskassa suunniteltujen helikoptereiden pääroottori pyörii myötäpäivään ylhäältä päin katsottuna venäläisten helikoptereiden tapaan, kun taas Saksassa suunniteltujen helikoptereiden pääroottori pyörii vastapäivään yhdysvaltalaisten helikoptereiden tapaan.

 Tuotannossa olevat/olleet helikopterit 
Eurocopterin mallinimistöä uudistettiin Airbusin nimijärjestelmän mukaiseksi sen jälkeen, kun yhtiön nimi muuttui. Suluissa entinen nimi. Useista malleista on M-kirjaimella merkitty sotilasversio.

 H120 (EC120 Colibri)
 H125 (AS350 Écureuil)
 AS355 Écureuil 2
 H125M (AS550 Fennec)
 H130 (EC130)
 H135 (EC135)
 H135M (EC635)
 H140
 H145 (EC145)
 H145M/UH-72 Lakota
 AS365 Dauphin
 AS565 Panther
 MH-65 Dolphin
 H155 (EC155)
 H160 (X4)
 H175 (EC175)
 H215 (AS332 Super Puma)
 H215M (EC532 Cougar)
 H225 (EC225 Super Puma)
 H225M (EC725 Caracal)
 EC665 Tiger
 NH90 (62,5% osuus NHIndustries -hankkeessa)

 Projekteja 
 X³
 X6
 RACER
 CityAirbus
 A³ Vahana
 VSR700

Lähteet

 Aiheesta muualla 

*